สวัสดีค่ะ เดือนนี้เราเริ่มทนายาคุมแผงแรก แล้วเมื่อคืนเราต้องทานยาคุมเม็ดสุดท้าย แต่เราลืม พอเช้ามาเรานึกขึ้นได้ก็เลยกินตอน9โมง ปกติเรากินตอน4ทุ่มของทุกวันค่ะ แบบนี้เราต้องนับวันที่หยุดยาคุมเป็นวันนี้หรือพรุ่งนี้หรอคะ
สวัสดีค่ะ หากทานยาคุมกำเนิดชนิด 21 เม็ดอยู่ และได้ลืมทานเม็ดที่ 21 ไปเมื่อคืน แล้วได้มาทานเวลา 9 โมงเช้าในวันนี้ ประสิทธิภาพในการป้องกันการตั้งครรภ์ก็จะถือว่าลดลงไปไม่มากนักค่ะ หลังจากนี้ ก็ให้เว้นระยะไป 7 วัน คือให้นับจากเมื่อวานตามปกติค่ะ คือวันนี้ถือเป็นวันที่ 1 ที่ต้องเว้นระยะ ดังนั้น เมื่อนับไป 7 วัน ก็จะถึงวัน 26 ก.พ. ซึ่งก็จะต้องเริ่มทานยาคุมแผงใหม่ในวันที่ 27 ก.พ.ค่ะแต่หากเป็นยาคุมชนิด 28 เม็ด หากลืมทานยาคุมเมื่อวาน แล้ววันนี้ได้ทานไป 9 โมงเช้า ก็ให้เริ่มทานยาคุมแผงใหม่ในวันนี้เช่นกัน โดยให้ทานเวลา 4 ทุ่มตามเดิมปกติค่ะ